Document ID: 32016L0011

VYKONÁVACIA SMERNICA KOMISIE (EÚ) 2016/11
z 5. januára 2016,
ktorou sa mení príloha II k smernici Komisie 2002/57/ES o obchodovaní s osivom olejnín a priadnych rastlín
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín (1), a najmä na jej článok 24,
keďže:
(1)
V bode 2 písm. b) oddielu I prílohy II k smernici 2002/57/ES sa stanovuje minimálna odrodová čistota osiva hybridov repky olejky.
(2)
Súčasná požiadavka na čistotu (90 %), ktorá platí pre hybridné odrody jarnej aj zimnej repky olejky, už nezodpovedá osobitným technickým aspektom ani obmedzeniam pri produkcii osiva jarnej repky olejky.
(3)
Podmienky produkcie osiva stanovené v smernici 2002/57/ES sú založené na medzinárodne uznávaných normách týkajúcich sa schém pre osivo zavedených Organizáciou pre hospodársku spoluprácu a rozvoj (OECD).
(4)
Norma odrodovej čistoty osiva jarnej repky olejky by sa mala prispôsobiť normám stanoveným OECD.
(5)
Príloha II k smernici 2002/57/ES by sa preto mala zodpovedajúcim spôsobom zmeniť.
(6)
Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TÚTO SMERNICU:
Článok 1
Zmena prílohy II k smernici 2002/57/ES
V oddiele I prílohy II k smernici 2002/57/ES sa v bode 2 písmeno b) nahrádza takto:
„b)
Minimálna odrodová čistota osiva musí dosahovať:
-
základné osivo, materský komponent: 99,0 %,
-
základné osivo, otcovský komponent: 99,9 %,
-
certifikované osivo zimných odrôd repky olejky: 90,0 %,
-
certifikované osivo jarných odrôd repky olejky: 85,0 %.“
Článok 2
Transpozícia
1. Členské štáty prijmú a uverejnia najneskôr do 31. decembra 2016 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
Tieto ustanovenia sa uplatňujú od 1. januára 2017.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
Článok 3
Nadobudnutie účinnosti
Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
Článok 4
Adresáti
Táto smernica je určená členským štátom.
V Bruseli 5. januára 2016

Labels: 17
13
3
6
15